b'\n_START_ARTICLE_\nJeff Cohen (n\xc3\xa4yttelij\xc3\xa4)\n_START_PARAGRAPH_\nJeffrey Bertan Cohen (s. Jeffrey Bertan McMahon, 25.6.1974) on yhdysvaltalainen asianajaja sek\xc3\xa4 entinen lapsin\xc3\xa4yttelij\xc3\xa4, joka tunnetaan parhaiten roolihahmostaan Chunk Richard Donnerin ohjaamassa seikkailuelokuvassa Arkajalat (The Goonies, 1985).\n_START_SECTION_\nUra ja el\xc3\xa4m\xc3\xa4\n_START_PARAGRAPH_\nCohen syntyi Los Angelesissa ja otti taiteilijanimens\xc3\xa4 \xc3\xa4idilt\xc3\xa4\xc3\xa4n, Elaine Cohenilta. Murrosik\xc3\xa4 pakotti Cohenin aikaiselle el\xc3\xa4kkeelle n\xc3\xa4yttelij\xc3\xa4n ty\xc3\xb6st\xc3\xa4. Pulskan Chunkin rooli sai monet pilkkaamaan h\xc3\xa4nt\xc3\xa4 vy\xc3\xb6t\xc3\xa4r\xc3\xb6ns\xc3\xa4 ymp\xc3\xa4rysmitasta, mutta teini-ik\xc3\xa4isen\xc3\xa4 h\xc3\xa4n aloitti amerikkalaisen jalkapallon pelaamisen ja laihtui huomattavasti. H\xc3\xa4n jatkoi lajin parissa viel\xc3\xa4 opiskellessaan Kalifornian yliopistossa, Berkeleyss\xc3\xa4, eik\xc3\xa4 lapsena koettu pilkka est\xc3\xa4nyt h\xc3\xa4nt\xc3\xa4 villitsem\xc3\xa4st\xc3\xa4 yleis\xc3\xb6\xc3\xa4 otteluiden lomassa Arkajalat-elokuvasta tunnetulla Truffle Shuffle -tanssillaan. Berkeleyss\xc3\xa4 h\xc3\xa4n my\xc3\xb6s kampanjoi itse\xc3\xa4\xc3\xa4n oppilasneuvoston puheenjohtajaksi julisteilla, joissa oli kuva h\xc3\xa4nest\xc3\xa4 Arkajalat-ajoilta ja yksinkertainen vaalilause "Chunk for President". H\xc3\xa4n my\xc3\xb6s voitti vaalit. _NEWLINE_Berkleyn j\xc3\xa4lkeen, h\xc3\xa4n valmistui Kalifornian yliopistosta asianajajaksi ja erikoistui Los Angelesin viihdeteollisuuteen. Vuoden 2014 helmikuusta alkaen, h\xc3\xa4n on my\xc3\xb6s kirjoittanut liiketoimintaa, juridiikkaa ja politiikkaa k\xc3\xa4sittelevi\xc3\xa4 kirjoituksia CNBC:lle ja Huffington Postille.'